<classify> Akizungumza na gazeti hili jana, Rais wa Chama cha Baiskeli Tanzania CHABATA, Geofrey Jax Mhagama alisema fainali hizo zitafanyika baada ya mikoa sita kufanya mchujo wa awali na kupata timu 25 kila mmoja kwa ajili ya kushiriki fainali.Alisema jumla ya washiriki 100 kutoka mikoa hiyo watashiriki kwa ajili ya kupata mabingwa wa kanda hiyo, watakaowakilisha kwenye michuano ya taifa itakayofanyika baadaye mwaka huu.Tumemaliza hatua ya awali ya mchujo hivi karibuni na kila mkoa umepata washiriki 25 watakaoshiriki mchezo wa fainali utakaochezwa mwezi ujao, tunashukuru wadhamini wa mashindano haya Acacia ambao wanatuunga mkono, alisema.Alitaja mikoa iliyoshiriki michuano hiyo kuwa ni Mwanza, Shinyanga, Simiyu na Geita.Mhagama alisema alitamani mashindano ya aina hiyo yangefanyika na mikoa mingine kikanda, lakini tatizo hakuna wadhamini watakaowaunga mkono.Alisema wanaendelea na harakati za kuzungumza na wadau mbalimbali kwa ajili ya kuhakikisha wanasaidia mchezo huo kufanyika kwa mikoa ambayo haijapata fursa hiyo.  <topic>: MICHEZO 